Atlantic Records
Store norske leksikon,Kunst og estetikk,Musikk,Musikkbransje,Plateselskaper
Atlantic Records, amerikansk plateselskap etablert i New York City i 1947 av Herb Abramson (1916–1999) og ambassadørsønnen Ahmet Ertegün (1923–2006), født i Istanbul og oppvokst i USA.
Tidlige år Atlantic satset først på jazz og rhythm and blues og var allerede tidlig i 1950-årene et av de viktigste innen alle former for svart musikk, med artister som The Drifters, The Coasters, Ruth Brown, Joe Turner og Ray Charles.Ahmet Ertegün var også låtskriver og produsent for flere av dem. Nye medeiere etter at Abramson trakk seg midt på 1950-tallet, var broren Nesuhi Ertegün (1917–1989) og den berømte produsenten Jerry Wexler (1917–2008). Kommersiell gullalder I 1960- og 1970-årene ble repertoaret utvidet med pop og rock, og blant Atlantics største hvite artister var Bobby Darin, Sonny & Cher, Led Zeppelin, Yes, Crosby, Stills, Nash & Young og Phil Collins.I 1960-årene overtok Atlantic også distribusjon og fysisk plateproduksjon for Stax Records og Volt, som blant annet ga ut Otis Redding, Sam and Dave og Booker T. & The M.G.'s. De viktigste nye soulsangerne på Atlantic i denne perioden var Percy Sledge, Wilson Pickett og Aretha Franklin.Ahmet Ertegün solgte Atlantic Records til Warner Brothers i 1967, men satt i ledelsen av selskapet til sin død. Etter Ertegun Da Time Warner i 2004 solgte Warner Music Group i 2003, ble plateselskapene Atlantic og Elektra slått sammen til Atlantic Records Group.Atlantic har siden tilknyttet seg spesielt mange plate-etiketter drevet av rappere: 1017 Brick Squad Records (Gucci Mane), Maybach Music Group (Rick Ross), Grand Hustle Records (T.I.) og Trill Entertainment (Boosie Badazz), Taylor Gang (Wiz Khalifa), YSL (Young Thug) og Bread Winners’ Association (Kevin Gates).I tillegg er artister som Bruno Mars, Cardi B, Coldplay, Ed Sheeran, Skrillex og norske Matoma alle tilknyttet Atlantic per 2020. Les mer i Store norske leksikon musikkindustri Eksterne lenker Offisiell hjemmeside